Vrou in motor in Midrand doodgeskietDie blou Hyundai i20. (Foto: Twitter) ’n 38-jarige vrou se liggaam is Woensdag agter die stuurwiel van haar motor in Midrand, Gauteng, aangetref. Die blou Hyundai i20 is oortrek met koeëlgate langs die pad teen ’n palissadeheining naby Olifantsfontein- en Allanweg aangetref. Kol. Dimakatso Sello, polisiewoordvoerder, sê die vrou het skietwonde aan haar bolyf gehad en is op die toneel deur paramedici dood verklaar. Die motief vir die moord is in dié stadium nog onbekend. Die polisie doen ’n beroep op lede van die publiek om enige inligting rakende die voorval by die naaste polisiestasie óf Stop Misdaad by 08600 10111 aan te meld.